རྒྱལ་སྤྱིའི་གསར་འགྱུར་དབྱེ་ཞིབ་པ་ཚོས།ད་ལྟའི་སྐབས་རྒྱལ་ཚོགས་ཀྱི་གཏན་འཇགས་འཐུས་མིའི་ཁོངས་སུ།ཨ་རི་དང་རྒྱ་ནགཧྥ་རན་སི།དབྱིན་ཡུལ།ཨུ་རུ་སུ་བཅས་ལྔ་ཆགས་ཀྱི་ཡོད་པས།རྒྱལ་ཚོགས་ཀྱི་གྲོས་ཆོད་ཁག་མཐའ་མའི་ཐག་གཅོད་གཏན་འཇགས་རྒྱལ་ཁབ་ལྔས་བྱེད་ཀྱི་ཡོད་པས།རྒྱལ་ཁབ་མང་པོས་རྒྱལ་ཚོགས་ཀྱི་གཏན་འཇགས་འཐུས་མིའི་ཁོངས་སུ་ཚུད་ཐབས་བྱེད་ཀྱི་ཡོད་པ་དང་།ད་ལྟའི་སྐབས་རྒྱ་གར་དང་པཱ་ཀི་སི་ཐན་གཉིས་དབར་དུས་ཡུན་རིང་པོའི་འཐབ་རྩོད་ཀྱིས།ད་དུང་ཡང་ཕྱོགས་གཉིས་ཕན་ཚུན་དགྲ་ཁ་གཏད་ལངས་རེས་བྱེད་བཞིན་ཡོད་པས།རྒྱ་གར་ལ་རྒྱལ་ཚོགས་ཀྱི་གཏན་འཇགས་འཐུས་མིའི་ཞབས་སྟེགས་ཐོབ་ཁག་པོ་ཡིན་པ་རེད།གལ་སྲིད་རྒྱ་གར་ལ་ཐོབ་པ་ཡིན་ན།ཉི་ཧོང་དང་འཇར་མན།བྷི་ར་རྫིལ་བཅས་ཀྱིས་རྒྱལ་ཚོགས་སུ་རྒྱ་གར་བཞིན་དུ་རེ་འདུན་བྱེད་ཀྱི་རེད་ཅེས་བརྗོད་མཁན་ཡོད་པ་རེད།